טרייסי שבלייה

שמאל|ממוזער|טרייסי שבלייה
**טרייסי שבליה** (באנגלית: **Tracy Chevalier**; נולדה ב-19 באוקטובר 1962 בוושינגטון די. סי.) היא סופרת אמריקאית שכותבת ספרים בסוגה הבדיונית היסטורית (אנשים ואירועים היסטוריים משמשים בסיס לעלילה בדיונית).

## ביוגרפיה
שבלייה נולדה וגדלה בוושינגטון די.סי. היא בתם של דאגלס והלן (לבית ורנר) שבלייה. אביה היה צלם שעבד עם "הוושינגטון פוסט" במשך יותר מ-30 שנה. אמה נפטרה בשנת 1970, כאשר שבלייה הייתה בת שמונה. לשבלייה יש אחות גדולה, קים שבלייה, המתגוררת בסולאן, צרפת; ואח, מייקל שבלייר, המתגורר בסלידה, קולורדו. שבלייה מתגוררת בלונדון עם בעלה, ג'ונתן דרורי.

היא סיימה את בית ספר תיכון בבת'סדה, מרילנד, בשנת 1980. לאחר שקיבלה את התואר הראשון שלה באנגלית ממכללת אוברלין בשנת 1984, היא עברה לאנגליה, שם החלה לעבוד בהוצאה לאור. ב-1993 היא החלה ללמוד כתיבה יוצרת, וקיבלה תואר שני מאוניברסיטת מזרח אנגליה ב-1994. המורים שלה כללו את הסופרים מלקולם ברדבורי ורוז טרמיין.

## קריירה
לאחר סיום לימודיה במכללת אוברלין, עברה שבלייה לאנגליה, שם החלה לעבוד כעוזרת עריכה במילון האמנות של הוצאת מקמילן, ולאחר מכן הצטרפה להוצאת "St. James Press", ושימשה כעורכת ספרי עיון.

הרומן הראשון שלה, "הבתולה בכחול", יצאה לאור בבריטניה ב-1997. הרומן השני שלה, "נערה עם עגיל פנינה", יצאה לאור בשנת 1999. הספר עוסק ברובו ביצירה "נערה עם עגיל פנינה" של הצייר יאן ורמיר ותורגם ל-38 שפות. נכון לשנת 2014, הוא נמכר ביותר מחמישה מיליון עותקים ברחבי העולם. הוא זכה בפרס "בארנס אנד נובל" בשנת 2000. בשנת 2003 יצא לאקרנים סרט המבוסס על הרומן, שקיבל שלוש מועמדויות לפרסי אוסקר בשנת 2004, יחד עם עשר מועמדויות לפרסי באפט"א, ושתי מועמדויות לגלובוס הזהב.

גם ספריה הבאים עסקו בדמויות או יצירות היסטוריות, בין השאר הספר "הגבירה והחד קרן" עוסק במחזור של שישה שטיחי קיר שנארגו בפלנדריה במאה ה-16 שבמרכז כל אחד מהם מופיעה גבירה ולידה חד קרן, והם ידועים בשם "הגבירה והחד קרן". וספרה "בוער באור" עוסק במשורר ויליאם בלייק ובחיים של לונדון באותה תקופה.

בשנת 2011 היא ערכה ותרמה סיפור לספר "Why Willows Weep", אנתולוגיה של סיפורים קצרים מאת 19 סופרים, שמכירתם גייסה כסף לעמותת Woodland Trust, שבעלה שימש כנאמן עבורה.

בשנת 2012 הייתה אורחת פסטיבל הסופרים הבינלאומי של ירושלים.

## פרסים והוקרה

## ספריה
**בעברית**:
***[[נערה עם עגיל פנינה (ספר)|נערה עם עגיל פנינה]]**, מאנגלית: ליטל ידין, הוצאת כנרת זמורה-ביתן, 2002.
***מלאכים נופלים**,, מאנגלית: צילה אלעזר, הוצאת כנרת זמורה-ביתן, 2002
***הבתולה בכחול**, מאנגלית: גיא עד, הוצאת כנרת זמורה-ביתן, 2004
***הגבירה והחד קרן**, מאנגלית: שרון פרמינגר, הוצאת כנרת זמורה-ביתן, 2005
***בוער באור**, מאנגלית:עדנה שמש, הוצאת כנרת זמורה-ביתן, 2009.
***יצורים מופלאים**, מאנגלית: יסמין קלין, הוצאת כנרת זמורה-ביתן, 2011.
***[[הנמלטת האחרונה]]**, מאנגלית: אורטל אריכה, הוצאת כנרת זמורה-ביתן, 2015.
**באנגלית**:

* *The Virgin Blue* (1997) 
* *Girl with a Pearl Earring* (1999) 
* *Falling Angels* (2001) 
* *The Lady and the Unicorn* (2003) 
* *Burning Bright* (2007) 
* *Remarkable Creatures* (2009) 
* *The Last Runaway* (2013) 
* *At the Edge of the Orchard* (2016) 
* *New Boy* (2017) 
* *A Single Thread* (2019) 


## ראו גם
*נערה עם עגיל פנינה - הציור שבו הספר באותו השם עוסק
*הגבירה והחד-קרן - יצירות האומנות שבהן הספר באותו השם עוסק

## קישורים חיצוניים

* 

* 
* 
*  - ריאיון

## הערות שוליים

קטגוריה:אמריקאים ילידי וושינגטון די. סי.
קטגוריה:חברות האגודה המלכותית לספרות
קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוברלין קולג'
קטגוריה:בוגרי אברלין קולג'
קטגוריה:בוגרות אוניברסיטת מזרח אנגליה
קטגוריה:בוגרי אוניברסיטת מזרח אנגליה
קטגוריה:אמריקאיות שנולדו ב-1962
קטגוריה:אמריקאים שנולדו ב-1962